KIRKON AIKA
Mikä on lähetyskeskus?
Se on Viron kirkon perustama yksikkö,
jonka tavoitteena on kehittää lähetystyötä kirkossa
sekä tukea seurakuntia.
Me tarjoamme seurakunnille koulutusta.
Uskomme, että seurakunnissa on lähetystyöntekijöitä.
Kun rohkaisemme ja tuemme heitä,
hyvä sanoma Jeesuksesta tavoittaa parhaiten ihmisiä.
Sen lisäksi julkaisemme materiaaleja,
ja meillä on ”Raamattu kannesta kanteen” projekti.
Lähetyskuoromme on julkaissut monta levyä.
Me siis tuemme seurakuntia
ja haluamme tavoittaa ihmisiä evankeliumilla.
Olen ollut täällä töissä jo kaksi vuotta.
Olen kokenut sen Jumalan kutsuna.
Työ on ollut haastavaa ja olen kasvanut työn kautta.
Lähetystyössä päivät eivät ole samanlaisia.
Joka päivä on erilainen, on uusia tapaamisia, haasteita.
Ihmeellistä on kokea, ettei työn tavoitteena ole saada
kuukausittain rahaa tilille, vaan kaikki on seikkailua.
Turvallinen seikkailu, sillä tiedän, kuka on sen takana.
Viron kirkossa on viime vuosina puhuttu paljon siitä,
että Viron ev.lut. kirkko on lähetyskirkko.
Lähetystyöntekijät ovat tervetulleita Viroon.
Kun Suomen lähetysneuvostossa,
arkkipiispaltamme kysyttiin
paljonko tänne tarvittaisiin lähetystyöntekijöitä,
arkkipiispa vastasi, ettei määrä ole rajattu.
Työtä on paljon ja sitä riittää kaikille,
jotka haluaisivat tulla lähetystyöhön Viroon.
Tällä hetkellä meillä on 11 suomalaista lähettiä ja
yksi pariskunta Norjasta. Iloitsemme ja kiitämme heistä.
Työ kehittyy vähitellen. Opitmme toimimaan yhdessä.
Se osoittaa myös, että olemme kehittyvä kirkko.
Neuvostoaika tuhosi yhteiskunnan, perinteitä.
Seurakunta oli suljettu kirkon muurien sisälle.
Jumalanpalveluksia sai pitää, mutta
lapsi-, nuoriso- ja diakoniatyö kiellettiin.
Itsenäistyttyämme aloitimme yhteistyön Suomen, Ruotsin,
Saksan ja muun vapaan maailman kanssa, jotta
näkisimme, miten kirkko toimii vapaudessa.
Saimme kokemuksen, vaikkakin liian ihanteellisen.
Luulimme muutamassa vuodessa olevamme
samanlaisessa tilanteessa kuin Suomen kirkko
- suurin osa kansasta kuuluu kirkkoon ja
taloudellinen tilanne sallii laajan työn.
Pian ymmärsimme, ettei se ole mahdollista,
koska jäsenkunta on kovasti pienentynyt.
Lähetystyön kautta olemme ymmärtäneet,
että työmme on kasvattamista.
Usko ja vapaus olivat kiellettyjä 50 vuoden ajan.
Sen kokemuksen muuttaminen vaatii enemmän kuin 50 vuotta.
Nyt olemme vasta puolivälissä, vapautta on ollut 20 vuotta.
Merkittävä ongelma lähetystyössä
tai kirkon kehityksessä on ajattelutapa.
Kuten Israelin kansa Egyptistä paettuaan
alkoi ikävöidä orjuuden aikoja.
Aikamme kristityt eivät ole valmiita vastuuseen
ja lähtemään ulos kaduille.
Vaarana on pyrkimys irtaantua yhteiskunnasta,
muuttua sisäpiiriksi, ulkopuolisilta suljetuksi.
Tästä yli pääseminen vaatii avoimuutta
ja kasvamista uskossa. Se on lähetystyömme tavoite.
Sekä kirkko että yhteiskunta ovat kasvuprosessissa.
Se vie aikaa ja vaatii seura- kunnalta järjestelmällisyyttä,
rakkautta toisenlaisia ihmisiä ja mielipiteitä kohtaan
sekä omasta identiteetistä kiinni pitämistä.
Lähetyskeskus pyrkii tukemaan kristittyjen
uskoa ja identiteettiä, jotta ulkoisista oloista
riippumatta pysyisimme omina itsenämme.
Viro on edelleen lähetysmaa, aivan varmasti.
Virolaisten joukossa on aika paljon uskovia, jotka
uskovat korkeampaan voimaan, spiritualistisiin asioihin.
Ja joille uskonasiat ovat yhtä puuroa.
Ihmisiltä puuttuu tieto ja ymmärrys siitä,
mikä on mikä ja kuka on kuka.
On helppo uskoa jumalaan, mutta vaikea persoonalliseen
Jumalaan, joka on kiinnostunut minun elämästäni.
Viron seurakunnat tarvitsevat paljon työtä.
Odotamme lähettejä, jotka pystyisivät motivoimaan
vapaaehtoiset vastuun- kantajat työhön.
Usein seurakunnan ainoa työntekijä on pastori.
Joskus kanttorikin saattaa saada palkkaa.
Yksin ei voi tehdä lapsi- ja nuorisotyötä,
ja kaikkea sitä, mitä seurakunta voisi tarjota.
Olisi hienoa, jos saisimme lähetystyöntekijöitä,
jotka kannustaisivat vapaaehtoistyöhön.
Jotka motivoisivat ja innostaisivat työhön.
Eniten tarvitaan niitä, jotka palavat sille, että sanoma
Jeesuksesta tavoittaisi virolaiset, myös tekojen kautta.
Jotta seurakunnat tekisivät sen, mihin heidät on kutsuttu.
Ei niin, että pidetään vain jumalanpalveluksia, vaan
että seurakunnat eläisivät Jumalan antamaa näkyä.
Meillä on pula lapsi- ja nuorisotyöntekijöistä.
Tarvitsisimme hyviä johtajia.
Olisitko valmis lähtemään lähetystyöhön?
Toivon, että olisin valmis lähtemään.
Minulla on sopimus Jumalan kanssa.
Jos Hän haluaa käyttää minua, niin olen valmis.
Olen aikamoinen kotikissa.
Olen ollut vuoden poissa Virosta.
Suurimpana haasteena koin koti-ikävän.
Pystyisin lähtemään vain perheeni kanssa.
Uskon, että kun Jumala kutsuu, Hän myös varustaa.
En pelkää, enkä panikoi.
Tällä hetkellä koen olevani Jumalan käytössä
sisälähetyksessä täällä Virossa.